
ГЛАВА 1 
АГУЛЬНЫЯ ПАЛАЖЭННІ

1. Вучэбная праграма па вучэбным прадмеце «Працоўнае навучанне»   (далей – вучэбная праграма) прызначана для I класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання. 
На вывучэнне вучэбнага прадмета адведзена 30 гадзін. Вывучэнне зместу вучэбнага прадмета «Працоўнае навучанне» пачынаецца па завяршэнні модуля «Уводзіны ў школьнае жыццё».
Настаўнік мае права пераразмеркаваць колькасць гадзін на вывучэнне асобных раздзелаў вучэбнай праграмы з улікам падрыхтаванасці вучняў і выніковасці іх работы. 
2. Мэты вывучэння зместу вучэбнага прадмета «Працоўнае навучанне» на I ступені агульнай сярэдняй адукацыі – фарміраванне функцыянальна адукаванай асобы вучня, здольнай прымяняць элементарныя канструктарска-тэхналагічныя веды і адпаведныя ім практычныя ўменні ў вучэбна-практычных і жыццёвых сітуацыях, якая праяўляе эмацыянальна-каштоўнасныя адносіны да працоўнай дзейнасці і свету прафесій.
3. Задачы вывучэння зместу вучэбнага прадмета «Працоўнае навучанне» на I ступені агульнай сярэдняй адукацыі: 
фарміраванне эмацыянальна-каштоўнасных адносін да культурнай спадчыны Беларусі, створанай творчай працай, да розных відаў працоўнай дзейнасці і свету прафесій; 
выхаванне адказных адносін да захавання навакольнага прыроднага і матэрыяльнага асяроддзя, рацыянальнага выкарыстання рэсурсаў; 
фарміраванне цікавасці і творчых адносін да прадуктыўнай дзейнасці, імкнення да самарэалізацыі, станоўчай матывацыі да працы;
фарміраванне кампетэнцый камунікацыі, кааперацыі і эмацыянальнай рэгуляцыі ў працэсе сумеснай прадуктыўнай дзейнасці з захаваннем этычных норм і культуры зносін;
выхаванне сацыяльна значных асобасных якасцей: працавітасці, арганізаванасці, акуратнасці, добрасумленнасці, адказнасці, узаемадапамогі, актыўнасці і ініцыятыўнасці; 
фарміраванне агульных уяўленняў пра культуру працы і арганізацыі працоўнай дзейнасці як часткі агульнай культуры чалавека;
фарміраванне канструктарска-тэхналагічных ведаў пра матэрыялы (папера, кардон, тэкстыль, прыродныя і падручныя матэрыялы) і тэхналогіі іх апрацоўкі;
фарміраванне ўменняў мадэляваць і канструяваць вырабы з розных матэрыялаў, падбіраць і прымяняць інструменты па іх прызначэнні;
фарміраванне ўмення чытаць і распрацоўваць найпрасцейшую канструктарскую і тэхналагічную дакументацыю (малюнак, чарцёж, эскіз, схема, інструкцыйная і тэхналагічная карта);
стымуляванне дапытлівасці, цікавасці да тэхнікі, тэхналогій і свету прафесій; 
развіццё пазнавальных працэсаў, знакава-сімвалічнага і прасторавага мыслення, творчых здольнасцей;
фарміраванне ўмення планаваць, рацыянальна арганізоўваць, паслядоўна рэалізоўваць, кантраляваць і ацэньваць сваю працоўную дзейнасць. 
4. Прыярытэтныя віды функцыянальнай адукаванасці, якія фарміруюцца пры вывучэнні зместу вучэбнага прадмета «Працоўнае навучанне».
У працэсе навучання вучэбнаму прадмету «Працоўнае навучанне» прыярытэтнымі відамі функцыянальнай адукаванасці выступаюць: тэхналагічная, мастацка-эстэтычная, сацыякультурная, інфармацыйная, чытацкая.
Тэхналагічная адукаванасць фарміруецца ў працэсе практычнага авалодання вучнямі тэхналогіяй апрацоўкі розных матэрыялаў (паперы, кардону, тэкстыльных, прыродных, падручных матэрыялаў), спосабаў бяспечнага і эфектыўнага прымянення даступных інструментаў і прыстасаванняў. 
Мастацка-эстэтычная адукаванасць фарміруецца ў працэсе мастацкага ўспрымання вучнямі аб’ектаў матэрыяльнай культуры і рэалізацыі ўласнай творчай задумы ў вучэбна-працоўнай дзейнасці і паўсядзённым жыцці.
Сацыякультурная адукаванасць фарміруецца ў працэсе засваення вучнямі на практыка-арыентаванай аснове культурна-гістарычнай спадчыны, каштоўнасцей, ідэалаў, традыцый беларускага грамадства; прысваення вучнямі сацыяльнага значэння працы, яе пераўтваральнай ролі ў жыцці.
Інфармацыйная адукаванасць фарміруецца шляхам авалодання вучнямі ўменнямі знаходзіць неабходную інфармацыю з розных крыніц (тэкставых, графічных, аўдыёвізуальных, уключаючы лічбавыя), крытычна яе ацэньваць, вызначаць ступень дакладнасці, аб’ектыўнасці, паўнаты, бяспекі і карыснасці інфармацыі; асваення спосабаў бяспечнага прымянення інфармацыйна-камунікацыйных тэхналогій для вырашэння вучэбных і жыццёвых задач.
Чытацкая адукаванасць фарміруецца пасродкам чытання, разумення, інтэрпрэтацыі і пераўтварэння тэкстаў розных знакавых сістэм (тэкст вучэбнага дапаможніка, схемы, чарцяжы, тэхналагічныя карты (вучэбныя), інструкцыйныя карты, вербальнае апісанне ці іншае) для вырашэння вучэбна-практычных і жыццёвых задач.
5. Універсальныя кампетэнцыі, якія фарміруюцца пры вывучэнні зместу вучэбнага прадмета «Працоўнае навучанне»:
кампетэнцыя грамадзянскасці – праз стварэнне ўмоў для праяўлення вучнямі эмацыянальна-каштоўнасных адносін да духоўна-маральных каштоўнасцей і культурнай спадчыны Беларусі; паважлівых адносін да культурных дасягненняў іншых народаў, да працоўнай дзейнасці і грамадска карыснай працы, да працы людзей розных прафесій;
кампетэнцыя мыслення – праз стварэнне ўмоў для авалодання вучнямі разумовымі аперацыямі аналізу, параўнання, класіфікацыі і абагульнення, развіцця знакава-сімвалічнага, крытычнага і творчага мыслення ў працэсе вырашэння вучэбна-практычных і жыццёвых задач; 
кампетэнцыя эмацыянальнай рэгуляцыі – праз стварэнне ўмоў для распазнання, рэгулявання сваіх эмоцый, інтэрпрэтацыі эмоцый іншых людзей, праўлення эмпатыі, суперажывання і падтрымкі ў працэсе ўзаемадзеяння і супрацоўніцтва ў класным калектыве;
кампетэнцыя камунікацыі – праз стварэнне ўмоў для авалодання вучнямі ўменнямі карэктнай пабудовы маўленчых выказванняў у вуснай і пісьмовай формах у ходзе рашэння вучэбна-практычных задач; атрыманне вопыту зносін з аднагодкамі і дарослымі на аснове захавання правілаў дыялогавых зносін і этычных норм паводзін у працэсе сумеснай вучэбна-працоўнай дзейнасці; 
кампетэнцыя кааперацыі – праз фарміраванне эмацыянальна-каштоўнасных адносін да калектыўнай працы; стварэнне ўмоў для актыўнага ўдзелу ў групавой рабоце (у сумесным абмеркаванні задач і планаванні будучай практычнай дзейнасці ў адпаведнасці з пастаўленымі задачамі, у сумеснай прадуктыўнай дзейнасці з захаваннем этычных норм і правілаў культуры зносін); стымуляванне адказных адносін да вынікаў сваёй работы і работы групы; 
[bookmark: _Hlk230094443]кампетэнцыя ўстойлівага асобаснага развіцця – праз стварэнне ўмоў для станаўлення вучэбнага і жыццёвага мэтавызначэння, самаразвіцця, самапазнання на аснове ўласнага вопыту пераўтварэння матэрыяльнага асяроддзя; развіццё экалагічна ўсвядомленага стаўлення да прыроднага асяроддзя (беражлівае і эканомнае расходаванне прыродных матэрыялаў, выкарыстанне альтэрнатыўных прыродным штучна створаных матэрыялаў); фарміраванне бяспечных паводзін пры рабоце з матэрыяламі і інструментамі. 
6. Спецыфіка вывучэння вучэбнага прадмета. 
Аб’ектам вывучэння вучэбнага прадмета «Працоўнае навучанне» з’яўляецца прадметны свет як вынік пераўтваральнай дзейнасці чалавека і тэхналогіі як сістэма сродкаў, спосабаў і прыёмаў гэтай дзейнасці.
Змест вучэбнай праграмы структураваны па наступных змястоўных лініях: «Я і свет тэхналогій» (азнаямленне са светам прафесій, культурай працы, правіламі бяспекі); «Тэхналогія апрацоўкі матэрыялаў» (засваенне спосабаў работы з паперай, кардонам, тэкстыльнымі, прыроднымі і падручнымі матэрыяламі); «Тэхналогія самаабслугоўвання» (фарміраванне бытавых уменняў і навыкаў арганізацыі ўласнай дзейнасці); «Тэхналогія раслінаводства» (атрыманне вопыту догляду за раслінамі і вырошчвання культур).
Змест кожнай лініі выбудаваны па прынцыпе паступовага 
ўскладнення – ад простых аперацый да больш складаных спосабаў дзеянняў, што адпавядае ўзроставаму развіццю маторных навыкаў і пазнавальных магчымасцяў вучняў. Усе вучэбныя заняткі носяць практыка-арыентаваны характар. Вучэбнай праграмай прадугледжаны прыкладныя пералікі аб’ектаў працы (канкрэтных вырабаў і практычных работ) як для індывідуальнага, так і для калектыўнага выканання.
7. Рэкамендаваныя формы і метады навучання і выхавання. Віды вучэбнай дзейнасці вучняў. 
Формай арганізацыі адукацыйнага працэсу па вучэбным прадмеце «Працоўнае навучанне» з’яўляюцца вучэбныя заняткі. У залежнасці ад дыдактычных мэтаў і зместу яны могуць праводзіцца ў розных фарматах, а менавіта: традыцыйны ўрок (вывучэнне новага матэрыялу, камбінаваны, абагульняючы, іншы); практычныя заняткі (творчая лабараторыя, майстэрня, урок-практыкум); заняткі-прэзентацыя (абарона праектаў, урок-канферэнцыя, прэзентацыя вырабаў); гульнявыя заняткі (урок-конкурс, урок-спаборніцтва, дыдактычная гульня); экскурсія (у школьныя майстэрні, на прадпрыемствы, у музеі).
На вучэбных занятках могуць выкарыстоўвацца франтальная, індывідуальная, парная, групавая, калектыўная формы работы. 
Рэкамендаваныя метады навучання і выхавання: метады, якія спрыяюць фарміраванню функцыянальнай адукаванасці вучняў (практычныя метады, праблемнага выкладання, эўрыстычная гутарка, рашэнне сітуацыйных задач, метад праектаў, іншыя) у спалучэнні з традыцыйнымі (гутарка, тлумачэнне, практыкаванне, дэманстрацыя, іншыя).
Рэкамендаваны віды вучэбнай дзейнасці вучняў: пазнавальная, камунікатыўная, рэфлексіўна-рэгулятыўная, вучэбна-працоўная (канкрэтна-практычная).
Пазнавальная дзейнасць уключае інтэлектуальныя, інфармацыйныя і даследчыя вучэбныя дзеянні, накіраваныя на засваенне ўяўленняў пра культуру працы і арганізацыю працоўнай дзейнасці; авалоданне канструктарска-тэхналагічнымі ведамі пра матэрыялы і спосабы іх апрацоўкі; развіццё ўменняў працаваць з інфармацыяй: знаходзіць, аналізаваць, крытычна асэнсоўваць і выкарыстоўваць яе для рашэння вучэбных і жыццёвых задач; фарміраванне здольнасці разумець праблему, выбудоўваць аргументацыю і вынікова думаць.
Камунікатыўная дзейнасць уключае дзеянні, якія забяспечваюць эфектыўнае ўзаемадзеянне і арыентацыю на пазіцыі іншых удзельнікаў адукацыйнага працэсу. Гэта прадугледжвае развіццё ўменняў слухаць і карэктна весці дыялог; уключацца ў калектыўнае абмеркаванне і сумеснае рашэнне праблем; прадуктыўна ўзаемадзейнічаць і супрацоўнічаць, прымаючы на сябе розныя сацыяльныя ролі (арганізатара, выканаўцы, лідара).
Рэфлексіўна-рэгулятыўная дзейнасць накіравана на паэтапную арганізацыю ўласнай вучэбна-працоўнай дзейнасці і ўключае ўсведамленне мэты і планаванне дзеянняў; рэалізацыю вызначанага плана; самакантроль і самаацэнку працэсу і выніку работы; карэкцыю дзейнасці на аснове рэфлексіі.
Вучэбна-працоўная (канкрэтна-практычная) дзейнасць уключае аперацыі і спосабы дзеянняў, непасрэдна накіраваныя на засваенне практычных прыёмаў выканання тэхналагічных аперацый па апрацоўцы розных матэрыялаў (паперы, кардона, тэкстыльных, прыродных, падручных); фарміраванне ўменняў чытаць і ствараць найпрасцейшую канструктарска-тэхналагічную дакументацыю (малюнак, эскіз, схему, чарцёж, інструкцыйную і тэхналагічную карты). 
Сукупнасць названых відаў дзейнасці забяспечвае дасягненне асобасных, метапрадметных і прадметных вынікаў.
Выбар форм, метадаў навучання і выхавання, асноўных вучэбных дзеянняў вызначаецца настаўнікам самастойна зыходзячы з мэты і задач вывучэння пэўнай тэмы, патрабаванняў да вынікаў вучэбнай дзейнасці вучняў, сфармуляваных у главе 2 дадзенай вучэбнай праграмы, спецыфікі канкрэтнага класа і наяўных рэсурсаў.
8. Чаканыя вынікі вывучэння зместу вучэбнага прадмета «Працоўнае навучанне» па завяршэнні навучання і выхавання на I ступені агульнай сярэдняй адукацыі.
Асобасныя адукацыйныя вынікі:
матываваны да працоўнай дзейнасці і грамадска карыснай працы; паважліва адносіцца да працы людзей розных прафесій;
праяўляе цікавасць да культурнай і матэрыяльнай спадчыны Беларусі, сучасных тэхналогій і тэхналагічных аперацый па апрацоўцы матэрыялаў, што прымяняюцца ў працэсе выканання вырабаў;
уносіць пасільны ўклад у захаванне і эканомнае расходаванне прыродных рэсурсаў роднага краю;
праяўляе асабістыя якасці: адказнасць, акуратнасць, працавітасць, эмпатыю ў ходзе вырашэння вучэбна-практычных задач; эмацыйную рэгуляцыю ў працэсе ўзаемадзеяння і супрацоўніцтва ў класным калектыве;
выконвае правілы бяспечных паводзін пры працы з матэрыяламі, абыходжанні з інструментамі; 
ажыццяўляе даступныя дзеянні па самаабслугоўванні.
Метапрадметныя адукацыйныя вынікі:
аналізуе аб’екты прыроднага і матэрыяльнага асяроддзя, абагульняе іх, вылучае істотныя і неістотныя прыкметы (уласцівасці матэрыялаў, тэхналогіі іх апрацоўкі);
устанаўлівае прычынна-выніковыя сувязі паміж прыроднымі аб’ектамі і аб’ектамі прадметнага свету; 
класіфікуе вырабы па істотнай прыкмеце (матэрыял, форма, памер, прызначэнне, спосаб зборкі, іншай прыкмеце);
распазнае і выкарыстоўвае знакава-сімвалічныя сродкі прадстаўлення інфармацыі (эскізы, схемы, найпрасцешыя чарцяжы, тэхнічныя малюнкі) пры вырашэнні вучэбна-пазнавальных і вучэбна-практычных задач; 
выкарыстоўвае розныя крыніцы інфармацыі, уключаючы глабальную камп’ютарную сетку Інтэрнэт, для вырашэння практычных (тэхналагічных) і жыццёвых задач (пошук варыянтаў афармлення вырабы, прадстаўленне вынікаў працы);
творча падыходзіць да рашэння задач: знаходзіць нестандартныя рашэнні ў працэсе мадэлявання вырабу, ажыццяўлення тэхналагічнага працэсу; 
планіруе, ажыццяўляе, карэктуе і кантралюе сваю дзейнасць з апорай на інструкцыі (вусныя або пісьмовыя) або вучэбныя тэхналагічныя карты;
рацыянальна арганізуе сваю работу (падрыхтоўвае вучэбнае месца, падтрымлівае парадак, выконвае ўборку пасля выкананай працы);
прымае ўдзел у сумеснай прадуктыўнай дзейнасці, выконваючы этычныя нормы паводзін і правілы культуры зносін: удзельнічае ў размеркаванні роляў, уносіць пасільны ўклад у агульную справу, каардынуе сваю працу, ажыццяўляе ўзаемадапамогу, вызначае сумесна з настаўнікам і іншымі вучнямі крытэрыі ацэнкі запланаваных вынікаў і сваёй вучэбнай дзейнасці; ажыццяўляе самакантроль, дае ацэнку выкананаму вырабу;
у добразычлівай форме выказвае свае прапановы і ацэньвае вынікі іншых вучняў; паважліва адносіцца да чужога меркавання, суб’ектыўнай ацэнцы сваіх дасягненняў;
аргументуе выбар варыянтаў і спосабаў выканання задання, даказвае свой пункт гледжання аб магчымасцях выкарыстання сродкаў і спосабаў пераўтварэння прадметнага свету.
Прадметныя адукацыйныя вынікі:
валодае інфармацыяй пра асноўныя патрабаванні да вырабаў, эскізаў і кампазіцыі вырабу, аб відах рамёстваў; 
распазнае (вызначае) асноўныя віды і ўласцівасці матэрыялаў, спосабы іх злучэння і аздаблення; асноўныя прылады і прыстасаванні для работы з паперай, кардонам, тэкстыльнымі, прыроднымі, падручнымі матэрыяламі;
ажыццяўляе арганізацыю свайго працоўнага месца; 
прытрымліваецца алгарытму работы па рашэнні вучэбна-практычнай задачы: падбірае матэрыялы і інструменты; выконвае тэхналагічныя аперацыі выканання вырабу: разметку, апрацоўку дэталяў з паперы, кардона, тэкстыльных і прыродных матэрыялаў, зборку дэталяў у гатовы выраб, яго аздабленне; 
стварае найпрасцешыя віды канструктарскай дакументацыі (распрацоўвае эскізы, схемы) вырабаў; канструюе і мадэлюе вырабы з розных матэрыялаў па графічным малюнку (па зададзеных умовах і ўласнай задуме);
выконвае работу ў адпаведнасці з інструкцыяй, тэхналагічнай картай (вучэбнай).

ГЛАВА 2
ЗМЕСТ ВУЧЭБНАГА ПРАДМЕТА. АСНОЎНЫЯ ВУЧЭБНЫЯ ДЗЕЯННІ. АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ
(1 гадзіна на тыдзень, усяго 30 гадзін)

	Змест вучэбнага прадмета
	Практычныя работы
	Асноўныя вучэбныя дзеянні
	Асноўныя патрабаванні да вынікаў вучэбнай дзейнасці

	Я І СВЕТ ТЭХНАЛОГІЙ (1 гадзіна)

	Чалавек, прырода, грамадства і свет тэхналогій. Праца ў нашым жыцці. Ручная праца. Прыгажосць і карысць рэчаў, якія вырабляюцца.  Беражлівыя адносіны да прыроды і прадметнага свету. Азнаямленне са зместам навучання ў бягучым годзе. Агульнае паняцце аб інструментах і прыстасаваннях, якія будуць выкарыстоўвацца на ўроку. Свет прафесій. Прафесіі блізкіх і знаёмых людзей. Правілы арганізацыі вучэбнага месца. Падтрыманне парадку на вучэбным месцы на працягу ўрока. Правілы бяспечных паводзін
	Арганізацыя вучэбнага месца (рацыянальнае размяшчэнне матэрыялаў і інструментаў) і захаванне парадку на ім падчас урока.  
Выраб прыстасавання для работы: падстаўка пад пэндзаль для клею
	Назіранне за светам прыроды і тэхнічным асяроддзем чалавека, усталяванне сувязяў паміж чалавекам і прыродай, прадметным светам;
аналіз матэрыялаў, якія выкарыстоўваюцца, і інструментаў на аснове дэманстрацыі вырабаў;
работа з вучэбным дапаможнікам;
абмеркаванне прафесій блізкіх і знаёмых людзей;
разважанне на тэму «Кім я хачу стаць, калі вырасту»;
арганізацыя свайго вучэбнага месца;
фармуліроўка правілаў бяспечных паводзін на ўроках;
выкананне простага вырабу.
Іншыя
	Вучань: 
назірае прыродныя і тэхнічныя аб’екты навакольнага свету, канструкцыі і вобразы аб’ектаў прыроды і навакольнага свету; 
устанашлівае найпрасцейшыя сувязі чалавека з прыродай і прадметным светам бліжэйшага асяроддзя; 
праяўляе беражлівыя адносіны да прыроды і навакольнага прадметнаму свету;  
арыентуецца ў асобных тэхналогіях з бліжэйшага акружэння; 
называе функцыянальныя і дэкаратыўныя асаблівасці вырабаў, матэрыялы, з якіх вырабляюцца розныя прадметы (прапанаваныя настаўнікам);
адрознівае інструменты, якія выкарыстоўваюцца для выканання вырабаў; 
пры падтрымцы настаўніка арыентуецца ў знакава-сімвалічнай сістэме вучэбнага дапаможніка для вызначэння віду дзейнасці на ўроку;
разважае на тэму, звязаную з выбарам прафесіі;
апісвае (вусна) асобныя асаблівасці прафесій блізкіх і знаёмых людзей; 
паважліва ставіцца да дзейнасці людзей розных прафесій;
з дапамогай настаўніка і пад яго кантролем арганізоўвае сваю дзейнасць: рыхтуе сваё вучэбнае месца, рацыянальна размяшчае матэрыялы і інструменты, падтрымлівае парадак падчас работы, выконвае ўборку вучэбнага месца пасля заканчэння работы;
слухае, разумее пастаўленую мэту, выконвае прапанаванае заданне;
дэманструе выкананне правілаў бяспечных паводзін;
ацэньвае вынік сваёй дзейнасці па прапанаваных крытэрыях: дакладнасць выканання, акуратнасць;
прымае ўдзел у абмеркаванні і ацэнцы вынікаў сваёй работы і работы аднакласнікаў

	ТЭХНАЛОГІЯ АПРАЦОЎКІ МАТЭРЫЯЛАЎ (24 гадзіны)

	Выкананне вырабаў з паперы і кардону. Канструяванне і мадэляванне (10 гадзін)

	Віды паперы:
паліграфічная, чарцёжная, упаковачная, газетная. Сыравіна для вытворчасці паперы – драўніна і макулатура. Прымяненне паперы. 
Уласцівасці паперы: трываласць; шурпатасць; тэхналагічныя ўласцівасці (здольнасць да згінання, скручвання, разрыву, разразання, склейвання); колер. 
Прафесіі людзей, звязаныя з вытворчасцю і апрацоўкай паперы і кардона

	Назіранні і вопыты: параўнанне ўласцівасцей розных відаў паперы
	Даследаванне розных відаў паперы, іх уласцівасцяў; правядзенне вопытаў з 
узорамі паперы: на згінанне, скручванне, разрыў, склейванне;
вывучэнне спосабаў апрацоўкі паперы;
знаёмства з прафесіямі, звязанымі з вывучаемымі матэрыяламі, вытворчасцямі.
Іншыя
	Вучань: 
называе найбольш распаўсюджаныя віды паперы (паліграфічная, чарцёжная, упаковачная, газетная);
разумее працэс атрымання паперы; 
усведамляе неабходнасць беражлівых адносін да лясных багаццяў, да паперы, неабходнасць збору макулатуры; 
параўноўвае ўласцівасці розных (2-3) відаў паперы; 
знаходзіць падабенствы і адрозненні відаў паперы; 
распавядае аб назіраемых уласцівасцях розных відаў паперы, робіць вывады аб іх магчымым прызначэнні ў адпаведнасці з вылучанымі ўласцівасцямі;
распазнае спосабы апрацоўкі паперы розных відаў (згінанне, складванне, змінанне, абрыванне);
называе прафесіі, звязаныя з папяровай прамысловасцю (напрыклад, работнікі тыпаграфіі)


	Канструяванне і мадэляванне з паперы. Элементы графічнай граматы: пабудова прамой лініі пры дапамозе лінейкі. Лініі разрэзу, лініі згібу. 
Канструяванне з палосак паперы. Прыёмы
работы нажніцамі (правільная хватка нажніц, адпрацоўка сінхронных рухаў рук).  Практыкаванні ў рэзанні нажніцамі па прамой лініі. Спосабы перадачы аб’ёму ў кампазіцыі пры дапамозе аб’ёмнай аплікацыі: выпуклая (пры дапамозе нажніц), тарцовая.
Правілы бяспечных паводзін пры рабоце з матэрыяламі, інструментамі і прыстасаваннямі
	Выкананне вырабаў з палосак паперы па ўзоры, малюнку, уласнай задуме. Прыкладныя аб’екты работы: плоскія кампазіцыі з аб’ёмнымі элементамі: «Пунсовы ветразь», «Кветачка-сямікветачка», «Ураджай», фігуркі жывёл, птушак, іншыя.
Асноўныя тэхналагічныя аперацыі: рэзанне, складванне, згінанне, склейванне. 
Матэрыялы, інструменты і прыстасаванні: каляровая папера, лінейка, аловак, нажніцы, клей, пэндзаль для клею, падстаўка для пэндзаля
	Аналіз канструкцыі вырабаў, выкананых з палосак паперы;  
практыкаванні па выразанні палосак па прамой лініі; работа з палоскамі паперы: згортванне, складванне, згінанне;

аналіз відаў аплікацый для афармлення вырабу;
выкананне вырабаў з палосак паперы па ўзоры, малюнку, уласнай задуме.
Іншыя 
	Вучань: 
выразае палоскі па прамой лініі;
дэманструе прыёмы згінання і складання; 
выконвае раскрой дэталяў пры дапамозе нажніц па прамой лініі з захаваннем бяспечных прыёмаў работы;
выбірае від аплікацыі для афармлення свайго вырабу;
з дапамогай настаўніка і пад яго кантролем арганізоўвае сваю дзейнасць: падрыхтоўвае сваё вучэбнае месца, рацыянальна размяшчае матэрыялы і інструменты, падтрымлівае парадак падчас работы, выконвае ўборку вучэбнага месца пасля заканчэння работы; 
складае кампазіцыі па ўзоры, афармляе вырабы, выкарыстоўваючы розныя тэхнікі аплікацыі; 
выкарыстоўвае спосаб злучэння папяровых вырабаў пры дапамозе клею; 
ацэньвае вынік сваёй дзейнасці па прапанаваных крытэрыях: адпаведнасць вырабу схеме, малюнку, акуратнасць выканання;
прымае ўдзел у абмеркаванні і ацэнцы вынікаў работы аднакласнікаў, выказвае сваё меркаванне пра работу аднакласнікаў, прымае ацэнку сваёй работы, заўвагі і прапановы аднакласнікаў

	Канструяванне і  мадэляванне з паперы. Аб’ёмная кампазіцыя з паперы
(формаўтварэнне).
Стылізацыя жывёл, птушак, насякомых.
Спосабы фарміравання аб’ёмных дэталяў. Правілы бяспечных паводзін пры працы з матэрыяламі, інструментамі і прыстасаваннямі
	Выкананне вырабаў па ўзоры, малюнку, уласнай задуме.
Прыкладныя аб’екты працы: упрыгажэнні да свята (ланцужкі, зорачкі, сняжынкі), аб’'ёмныя кампазіцыі: фігуркі звяроў, рыб, птушак і іншыя.

Асноўныя тэхналагічныя аперацыі: разметка з дапамогай лінейкі,
вугольніка, згінанне, рэзанне, скручванне, склейванне.
Матэрыялы, інструменты і прыстасаванні:  каляровая папера, гафрыраваная папера, кардон для асновы, клей, аловак, лінейка, вугольнік, доўгая тонкая палачка з цыліндрычным тупым канцом (аловак, стрыжань або корпус ад шарыкавай ручкі), пэндзаль для клею, падстаўка для пэндзаля
	Работа з палоскамі паперы, перадача аб’ёму, кампазіцыі:
згортванне, складванне, згінанне;
вывучэнне прынцыпу формаўтварэння для перадачы аб’ёмных формаў;
выкананне вырабаў з палосак паперы па ўзоры, малюнку, уласнай задуме.
Іншыя
	Вучань: 
дэманструе ўменні па формаўтварэнні папяровых дэталяў – прыёмы атрымання аб’ёмных формаў згінаннем і складваннем;
арганізоўвае сваё вучэбнае месца; 
выконвае раскрой дэталяў пры дапамозе нажніц, прытрымліваючыся бяспечных прыёмаў работы;
складае кампазіцыі па ўзоры, афармляе вырабы, выкарыстоўваючы розныя тэхнікі аплікацыі;  
выкарыстоўвае спосаб злучэння папяровых вырабаў пры дапамозе клею; 
выконвае прыёмы бяспечнай і рацыянальнай работы;
ацэньвае вынік сваёй дзейнасці па прапанаваных крытэрыях: адпаведнасць вырабу схеме, малюнку; акуратнасць; 
прымае ўдзел у абмеркаванні і ацэнцы вынікаў работы аднакласнікаў, выказвае сваё меркаванне пра работу аднакласнікаў, прымае ацэнку сваёй работы, заўвагі і прапановы аднакласнікаў

	Канструяванне ў тэхніцы арыгамі. Матэрыялы для арыгамі. Схемы складвання арыгамі. Элементы графічнай граматы: лініі разрэзу, лініі згібу.  Правілы бяспечных паводзін пры рабоце з матэрыяламі,
інструментамі і прыстасаваннямі
	Выкананне вырабаў па схеме. Выкананне вырабаў у тэхніцы арыгамі. Прыкладныя
аб’екты працы: фігуркі звяроў, рыб, птушак і іншыя вырабы; сюжэтныя кампазіцыі з фігурак арыгамі «Рыбкі ў акварыуме», іншае.
Асноўныя тэхналагічныя аперацыі: складванне, склейванне.
Матэрыялы, інструменты і прыстасаванні: папера, клей, пэндзаль для клею,
падстаўка для пэндзаля
	Вывучэнне тэхнікі складвання з паперы: арыгамі;

вывучэнне графічных малюнкаў (эскіз, схема)

чытанне схем складвання арыгамі і графічных малюнкаў, якія адлюстроўваюць працэс выканання вырабу;

складванне фігур арыгамі на аснове базавай формы квадрат; 

выкананне вырабаў па схеме.
Іншыя
	Вучань:
аналізуе вырабы, выкананыя ў тэхніцы арыгамі: вызначае форму і паслядоўнасць выканання вырабу;

арыентуецца ў схемах арыгамі, вызначае паслядоўнасць выканання вырабаў па схеме;

арганізоўвае сваё вучэбнае месца, выконвае бяспечныя прыёмы работы з матэрыяламі, інструментамі і прыстасаваннямі;

складвае фігуры ў тэхніцы арыгамі; 
ацэньвае сваю работу, прымае ўдзел у ацэнцы сваёй работы і работы аднакласнікаў  

	Выцінанка (2 гадзіны)

	Знаёмства з тэхнікай выцінанкі.
Сіметрычныя, рапортныя, разеткавыя ўзоры. Спосабы атрымання ўзору. Правілы бяспечных паводзін пры рабоце з матэрыяламі, інструментамі і прыстасаваннямі.
Творчасць беларускіх народных майстроў
	Чытанне графічных
малюнкаў, якія адлюстроўваюць працэс выканання вырабу ў тэхніцы выцінанкі.
Выкананне вырабаў па гатовай разметцы (па шаблоне, па прадстаўленні):
складванне паперы ў два, чатыры пласты, выразанне элементаў. Прыкладныя аб’екты работы: сняжынкі, гірлянды; запрашэнні, віншавальныя паштоўкі, іншае.
Асноўныя тэхналагічныя аперацыі: складванне, выразанне.
Матэрыялы, інструменты і прыстасаванні: тонкая белая і каляровая папера, нажніцы, аловак,
схемы, шаблоны
	Знаёмства з мастацтвам выцінанкі;

аналіз вырабаў, выкананых у тэхніцы выцінанкі;

вывучэнне відаў і спосабаў атрымання ўзораў выцінанкі;
чытанне графічных
малюнкаў (схем);

выкананне вырабаў па гатовай разметцы (па шаблоне, па прадстаўленні): складванне паперы ў два, чатыры пласты, выразанне элементаў узору.
Іншыя
	Вучань:
адрознівае сіметрычныя, рапортныя, разеткавыя ўзоры;

называе віды ўзораў выцінанкі і арыентуецца ў спосабах іх атрымання; 

разумее асаблівасці выразання ўзораў з паперы, вызначае па малюнку від выцінанкі;

аналізуе разнастайнасць узораў у творчых работах майстроў, выказвае ўласныя адносіны да твораў беларускай народнай творчасці;

чытае простыя схемы складвання узораў выцінанкі;

валодае ўменнямі складвання паперы ў два пласты, у чатыры пласты;

выразае сіметрычныя і рапортныя ўзоры выцінанкі (па шаблоне, па прадстаўленні); 

кантралюе якасць сваёй работы (роўнасць краю пры складванні паперы, сіметрычнасць узору, захаванне рапорта);
дэманструе атрыманыя ўзоры сваім аднакласнікам, ацэньвае іх працы, прымае іх парады і прапановы

	Выкананне вырабаў з тэкстыльных матэрыялаў (4 гадзіны)

	Тэкстыльныя матэрыялы (тканіна, ніткі).  Прымяненне тэкстыльных матэрыялаў. Элементарныя ўласцівасці тэкстыльных матэрыялаў: трываласць, мяккасць, колер. Правілы бяспечных паводзін пры рабоце з інструментамі і прыстасаваннямі, з матэрыяламі. 
Прафесіі майстроў,
якія працуюць з
тэкстыльнымі матэрыяламі 
	Назіранні і вопыты: адрозніванне паркалю і фланелі па знешнім выглядзе, навобмацак.  Выкананне простых вырабаў па ўзоры з выкарыстаннем тэхналагічных аперацый, якія вывучаюцца.  Прыкладныя аб’екты працы: ігольнік-кніжка, ігольнік-капялюшык і г.д. 
Асноўныя тэхналагічныя аперацыі: разметка (найпрасцейшай выкрайкі), раскрой, склейванне.
Матэрыялы, інструменты і прыстасаванні: кардон, клей, пэндзаль для клею, падстаўка для пэндзаль, кавалачкі тканіны, нажніцы 
	Знаёмства з асобнымі відамі тканіны, іх выкарыстаннем; 

даследаванне уласцівасцяў некалькіх відаў тканін, іх параўнанне паміж сабой і з паперай; 

аналіз канструкцыі узораў вырабаў
(матэрыял, форма); 

знаёмства з творчасцю майстроў, якія выкарыстоўваюць у сваёй працы тканіны і ніткі;

выкананне простага вырабу.
Іншыя
	Вучань:
параўноўвае ўласцівасці тканіны і паперы: па трываласці, мяккасці, колеру; 
называе іх падабенствы і адрозненні; 
прыводзіць прыклады выкарыстання тканін;

аналізуе канструкцыю вырабу: матэрыял, з якога ён выраблены, яго форма і памер;

арганізуе сваё вучэбнае месца;
падбірае інструмент і прыстасаванні для работы;
выконвае выраб, афармляе яго; 

ацэньвае вынікі сваёй работы

	Афармленне краю вырабу махрамі. Правілы бяспечных паводзін пры рабоце з інструментамі і прыстасаваннямі, з матэрыяламі
	Выкананне простых вырабаў па ўзоры з выкарыстаннем
тэхналагічных
аперацый, якія вывучаюцца. Прыкладныя аб’екты працы: сурвэткі з махрамі, іншыя.
Асноўныя тэхналагічныя аперацыі: разметка па лякале (найпрасцейшай выкрайцы), раскрой,
праторгванне нітак тканіны, разразанне.
Матэрыялы, інструменты і прыстасаванні: тканіна, іголка, нажніцы
	Выконвае разметку вырабу па выкрайцы; 

пазначае шырыню махроў;

выконвае махры на вырабе.
Іншыя
	Вучань:
ажыццяўляе дзеянне па ўзоры з захаваннем правіл бяспечнага выкарыстання інструментаў і матэрыялаў;  

выконвае разметку і раскрой дэталяў вырабу;

афармляе край вырабу махрамі; 

кантралюе якасць выканання задання, разумее ацэнку настаўніка і аднакласнікаў

	Віды нітак. Аплікацыя з нітак. Кутасікі. Правілы бяспечных паводзін пры рабоце з інструментамі і прыстасаваннямі, з матэрыяламі
	Выкананне простых вырабаў па ўзоры: аплікацыя з нітак, з касічак. 
Прыкладныя аб’екты працы: «Чароўны ўзор», «Цуд-кветка»; закладка з кутасікам, цацкі на аснове кутасікаў з нітак  «Птушаняты», іншыя. Асноўныя тэхналагічныя аперацыі: разразанне, склейванне, завязванне вузлоў. 
Матэрыялы, інструменты і прыстасаванні: кардон, каляровая папера, клей, пэндзаль для клею, падстаўка для пэндзаля, нажніцы
	Параўнанне відаў нітак, дэманстрацыя прыкладаў іх выкарыстання;

засваенне прыёмаў работы з ніткамі (намотванне, звязванне, разразанне);

выкананне простых вырабаў па ўзоры, уласнай задуме;

выкладванне ўзору з нітак на раней выкананай сурвэтцы.
Іншыя
	Вучань:
вызначае пад кіраўніцтвам настаўніка некаторыя віды нітак;

параўноўвае віды нітак паміж сабой (швейныя, вышывальная, вязальныя), прыводзіць прыклады іх выкарыстання; 

ажыццяўляе падбор нітак у залежнасці ад характару работы і віду вырабу;

ажыццяўляе дзеянне па ўзоры з захаваннем правіл бяспечнага выкарыстання інструментаў і матэрыялаў; 

уносіць элементы творчасці ў афармленне вырабаў; 

кантралюе якасць выканання задання, разумее ацэнку настаўніка і аднакласнікаў; прымае ўдзел у ацэнцы работ аднакласнікаў, ацэньвае сваю работу

	Выкананне вырабаў з прыродных матэрыялаў. Фларыстыка (5 гадзін)

	Прыродныя матэрыялы. Разнастайнасць прыродных матэрыялаў, іх уласцівасці і магчымасці выкарыстання для выканання разнастайных вырабаў. Віды прыродных матэрыялаў (плоскае лісце і аб’ёмныя арэхі, шышкі, насенне, галінкі). Правілы паводзін на прыродзе падчас збору прыродных матэрыялаў. Спосабы нарыхтоўкі, захоўвання і падрыхтоўкі да работы з прыродным матэрыялам.
Правілы бяспечных паводзін пры рабоце з інструментамі і прыстасаваннямі, з матэрыяламі. Прафесіі, звязаныя з прыродай; творчасць народных майстроў, якія працуюць з прыроднымі матэрыяламі
	Выкананне простых вырабаў па ўзоры, па ўяўленні. 
Прыкладныя аб’екты працы: фігуркі жывёл «Госці лесу», «Залатая рыбка», «Матылёк»,
«Лесавічок», «Вожык», героі казак, мадэлі транспартных сродкаў, іншыя.
Асноўныя тэхналагічныя аперацыі: злучэнне дэталяў з дапамогай пластыліну, склейванне. Матэрыялы, інструменты і прыстасаванні: прыродныя матэрыялы (шышкі, жалуды, каштаны, галінкі,  засушанае лісце і іншае), пластылін, клей, папера, стэкі, нажніцы, пэндзаль для клею, падкладная дошчачка
	Аналіз прыродных матэрыялаў, іх відаў і уласцівасцяў;

аналіз вырабаў з прыродных матэрыялаў; 
вывучэнне асаблівасцяў аб’ёмных і плоскасных прыродных матэрыялаў, іх практычнае прымяненне;

вывучэнне тэхналогіі падрыхтоўкі прыродных матэрыялаў да працы
(збор, сарціроўка, сушка пад прэсам, захоўванне);

знаёмства з прафесіямі людзей, звязаных з прыродай, з творчасцю народных майстроў, якія працуюць з прыродным матэрыялам;

вывучэнне інструментаў і прыстасаванняў для апрацоўкі прыроднага матэрыялу; 

вывучэнне асноўных тэхналагічных аперацый з прыродным матэрыялам: злучэнне дэталяў з дапамогай пластыліну, склейванне;



















арганізацыя вучэбнага месца, складанне плана работы; 

выкананне вырабу па ўзоры;
















ацэнка гатовага вырабу і працэсу вырабу.
Іншыя
	Вучань:
адрознівае віды прыродных матэрыялаў; параўноўвае іх ўласцівасці (колер, форма, трываласць); 
суадносіць прыродныя матэрыялы па форме і колеру з рэальнымі аб’ектамі, 

аналізуе вырабы па зададзеных настаўнікам крытэрыям;

дэманструе беражлівыя адносіны да прыроды, яе багаццяў (выконвае правілы паводзін на прыродзе, правілы збору прыроднага матэрыялу);

выкарыстоўвае розныя спосабы захоўвання прыродных матэрыялаў і падрыхтоўкі іх да работы з імі;

назірае разнастайнасць прыродных матэрыялаў у творчых работах майстроў, выказвае ўласныя адносіны да твораў беларускай народнай творчасці;

суадносіць новую інфармацыю з наяўнымі ведамі аб разнастайнасці прыродных матэрыялаў і прафесіямі людзей, звязаных з аховай навакольнага асяроддзя;

называе прызначэнне інструментаў для работы з прыродным матэрыялам, падбірае інструменты для работы; 

адрознівае і выконвае прыёмы работы з прыродным матэрыялам; 

разумее асаблівасці работы з клеем, пластылінам; 

дэманструе ўменні злучаць дэталі пры дапамозе клею, пластыліну; 

арганізуе вучэбнае месца для работы з прыроднымі матэрыяламі;

праводзіць аналіз аб’екта з мэтай вылучэння істотных прыкмет (вонкавае аблічча); 
суадносіць форму і колер прыродных матэрыялаў з рэальнымі аб’ектамі;

плануе практычную дзейнасць (адбірае неабходныя матэрыялы, складае план работы); 

канструюе выраб з прыроднага матэрыялу; 
прымяняе спосабы злучэння дэталяў з прыродных матэрыялаў (з дапамогай клею, пластыліну);

кантралюе работу над вырабам з апорай на інфармацыю вучэбнага дапаможніка;

суадносіць план з уласнымі дзеяннямі; 
праводзіць аналіз і ацэнку выкананага вырабу па зададзеных крытэрыях

	Фларыстыка – адзін з відаў дэкаратыўна-прыкладнога мастацтва. Творчасць беларускіх майстроў фларыстыкі.  
Правілы збору і засушвання лісця.   Беражлівыя адносіны да прыроды. Уласцівасці матэрыялаў (форма, колер, трываласць). Віды аплікацыі з прыроднага матэрыялу: накладная, модульная, стужкавая. Узор у паласе, квадраце.
Правілы бяспечных паводзін пры рабоце з інструментамі і прыстасаваннямі, з матэрыяламі
	Назіранні і вопыты: параўнанне свежага і засушанага лісця на вызначэнне яго ўласцівасцяў (трываласць, мяккасць)
Выкананне вырабаў па ўзоры, па ўяўленні. Прыкладныя аб’екты працы: пано «Дыван з восеньскага лісця», «Узоры восені», «Восеньская казка», узор з лісця ў паласе, квадраце, іншае, аб’ёмная аплікацыя.
Асноўныя тэхналагічныя аперацыі:  наклейванне. Матэрыялы, інструменты і прыстасаванні:  лісце дрэў і кустоў, засушаныя пад прэсам, клей, пэндзаль для клею, падстаўка для пэндзаля

	Знаёмства з відамі прыродных матэрыялаў, іх уласцівасцямі, прыёмамі нарыхтоўкі, апрацоўкі і захоўвання лісця;

параўнанне ўласцівасцяў свежага і засушанага лісця (па трываласці, мяккасці); 

вывучэнне відаў аплікацыі з прыроднага матэрыялу;

вывучэнне кампазіцыйных заканамернасцяў пабудовы арнаменту ў паласе, квадраце;

вывучэнне асноўных тэхналагічных аперацый пры выкананні аплікацыі; 

выкананне вырабаў па ўзоры, уласнай задуме.
Іншыя
	Вучань:
распавядае пра карысць прыроды, пра ўплыў прыроды на жыццё чалавека, пра неабходнасць беражлівых адносін да прыроды і яе багаццяў, аб правілах збору і засушвання прыродных матэрыялаў (лісця) для выкарыстання ў выкананні вырабаў;

называе ўласцівасці прыродных матэрыялаў (лісце): форма, колер, трываласць; 

параўноўвае ўласцівасці свежага і засушанага лісця; 

вызначае віды аплікацый і прыводзіць прыклады: накладная, модульная, стужкавая;  

разумее прынцып пабудовы арнаменту ў паласе і квадраце, апісвае паслядоўнасць пабудовы кампазіцыі арнаменту ў паласе, квадраце;

будуе арнамент з лісця ў паласе, квадраце па ўзоры, уласнай задуме; 

прымяняе прыёмы работы з клеем; 

выконвае бяспечныя прыёмы работы з клеем; 
арганізуе вучэбнае месца, падтрымлівае на ім парадак;

падбірае прыродны матэрыял для працы (лісце); 

складае арнамент у паласе, квадраце, наляпляючы лісце на аснову, выконваючы правілы работы з клеем; 
кантралюе работу над вырабам з апорай на інфармацыю вучэбнага дапаможніка; 

ацэньвае сваю работу і дае ацэнку работам сваіх аднакласнікаў

	Выкананне вырабаў з падручных матэрыялаў (3 гадзіны)

	Другаснае выкарыстанне падручных матэрыялаў. Другое жыццё рэчаў. Правілы бяспечных паводзін пры рабоце з інструментамі і прыстасаваннямі, з матэрыялам.
	Выкананне простых вырабаў па ўзоры, па ўяўленні. 
Прыкладныя аб’екты працы: афармленне слоічкаў шпагатам, ніткамі, тасьмой; аплікацыі, падвескі з трубачак, іншае.
Асноўныя тэхналагічныя аперацыі: наклейванне, разразанне, нанізванне.
Матэрыялы, інструменты і прыстасаванні: шпагат, тонкі шнур, тасьма, вяроўка, саломінкі для кактэйлю, клей, папера, тонкі кардон, ніткі, пэндзаль для клею, нажніцы, аловак,
тоўстая іголка.
	Знаёмства са спосабамі другаснага выкарыстання матэрыялаў; 
аналіз канструкцыі ўзораў вырабаў, чытанне графічных малюнкаў;
выкананне простых вырабаў па ўзоры, па ўяўленні: пано са шпагату (калектыўная работа) «Кветачка-сямікветачка», «Вясёлыя звяркі», «Церамок»; афармленне слоічкаў шпагатам, ніткамі, тасьмой, стварэнне дэкору з каляровай паперы, прыроднага матэрыялу.
Іншыя
	Вучань:
разумее немэтазгоднасць выкідання выкарыстанай пластыкавай тары, прыводзіць прыклады паўторнага прымянення;

аналізуе ўзор вырабу і працэс яго выканання;

чытае простыя графічныя выявы (малюнкі, схемы), вызначае паслядоўнасць выканання вырабаў;

з дапамогай настаўніка прымяняе прыёмы мадэлявання вырабаў з падручных сродкаў;

выконвае злучэнне элементаў вырабу з дапамогай клею, нітак;

ацэньвае гатовы выраб, прымае ўдзел у абмеркаванні вынікаў сваёй работы аднакласнікамі, выказвае сваё меркаванне аб рабоце аднакласнікаў, прымае іх ацэнку сваёй працы, заўвагі і прапановы аднакласнікаў

	ТЭХНАЛОГІЯ САМААБСЛУГОЎВАННЯ (3 гадзіны)

	Самаабслугоўванне і вядзенне хатняй гаспадаркі (3 гадзіны)

	Віды дзейнасці па самаабслугоўванні ў хатніх умовах. Першапачатковыя ўяўленні аб эканоміі электраэнергіі, газу і вады.
Сервіроўка стала да чаю. Неабходны посуд. Правілы арганізацыі чаявання. Спосабы складвання папяровых сурвэтак. Правілы паводзін за сталом і ў грамадскіх месцах. Правілы і прыёмы карыстання сталовымі
прыборамі.
Прафесіі сферы абслугоўвання 
	Ролевая гульня «Маміны (татавы) памочнікі»  (калектыўная работа).
Імітацыйна-мадэлюючая гульня  «Сервіроўка стала да чаю» 
	Вывучэнне відаў дзейнасці па самаабслугоўванні (на прыкладзе хатніх спраў); складанне спісу спраў па хаце, якія неабходна выконваць; 
ролевая гульня «Маміны (татавы) памочнікі»  (калектыўная работа)); 
гутарка пра карысць вады і электрычнасці, пра правілы эканомнага расходавання прыродных рэсурсаў; разгадванне загадак аб розных электрычных памагатых;
знаёмства з традыцыяй чаявання, правіламі арганізацыі чаявання; 
знаёмства з посудам для чаявання;
засваенне спосабаў складвання сурвэтак;
складанне правілаў паводзін за сталом;
знаёмства з прафесіямі сферы абслугоўвання
імітацыйна-мадэлюючая гульня
 «Сервіроўка стала да чаю».
Іншыя
	Вучань:
пералічвае віды дзейнасці па самаабслугоўванні, якія можна выконваць у хатніх умовах; 
прыводзіць прыклады спраў, якія прынятыя ў яго сям'і;
складае пералік відаў работ, якія ён сам можа выконваць па хаце, каб дапамагчы сваім бацькам;
актыўна ўдзельнічае ў калектыўным рашэнні задачы (складанні пераліку хатніх абавязкаў), выказвае сваё меркаванне і прымае меркаванні аднакласнікаў;
разумее неабходнасць беражлівых адносін да электраэнергіі і вады, прыводзіць прыклады эканоміі газу, электрычнасці і вады, прынятыя ў яго сям’і; 
складае памятку «Як эканоміць электраэнергію і ваду»;
пералічвае правілы арганізацыі чаявання, выконвае правілы паводзін за сталом;
адрознівае віды посуду для чаявання, вызначае іх прызначэнне;
прымяняе спосабы складвання сурвэтак (2-3 спосабы);
прыводзіць прыклады прафесій сферы абслугоўвання, паважліва адносіцца да прафесій людзей, занятых у сферы абслугоўвання;
сервіруе стол да чаю;
выслухоўвае розныя пункты гледжання і выказвае меркаванні пра іх; 
прыводзіць аргументы, тлумачыць свой выбар;
выконвае правілы і нормы паводзін за сталом; 
усведамляе значнасць прытрымлівання правілаў этыкету


	ТЭХНАЛОГІЯ РАСЛІНАВОДСТВА (1 гадзіна)

	Догляд за пакаёвымі раслінамі (1 гадзіна)

	Агульныя правілы догляду за пакаёвымі раслінамі. Правілы бяспечных паводзін пры рабоце з інструментамі і прыстасаваннямі, з матэрыяламі.
Прафесіі, звязаныя з прыродай
	Паліў і апырскванне раслін, рыхленне глебы, выдаленне пылу з лісця, мыццё паддонаў
	Гутарка пра ролю пакаёвых раслін у жыцці людзей;
вывучэнне пакаёвых раслін, якія ёсць у класным кабінеце і дома;
знаёмства з прафесійнай
дзейнасцю кветкавода;
Догляд за раслінамі, якія знаходзяцца ў класным кабінеце: паліў, апырскванне, выдаленне
пылу з лісця, рыхленне глебы.
Іншыя
	Вучань:
расказвае пра ролю пакаёвых раслін у жыцці людзей;
апісвае пакаёвыя расліны, якія ёсць у класным кабінеце, дома;
разумее змест прафесійнай дзейнасці кветкавода, паважліва адносіцца да працы людзей;
прымяняе правілы догляду за пакаёвымі раслінамі ў класным кабінеце: паліў, апырскванне, выдаленне пылу з лісця, рыхленне глебы;
выкарыстоўвае інструменты і прыстасаванні, неабходныя для догляду за пакаёвымі раслінамі

	Выніковыя заняткі (1 гадзіна)

	Падвядзенне вынікаў года. Выстаўка вырабаў, выкананых у бягучым годзе. Прэзентацыя і аналіз найлепшых вырабаў. Рэкамендацыі па нарыхтоўцы ўлетку прыроднага матэрыялу, неабходнага для работы ў II класе: шышкі, жалуды, каштаны, галінкі, шкарлупкі арэхаў, карані дрэў, пер’е, кветкі, лісце, галінкі раслін, 
засушаныя пад прэсам, і іншыя матэрыялы
	Выкананне калектыўнай работы з выкарыстаннем вывучаных матэрыялаў і асвоеных тэхналагічных аперацый. 
Прыкладны аб’ект працы: дэкаратыўная кампазіцыя (пано) «Танец матылькоў», іншыя
	Абагульненне ведаў, атрыманых у I класе;
дэманстрацыя выкананых вырабаў;
выкананне калектыўнай работы з выкарыстаннем вывучаных матэрыялаў і асвоеных тэхналагічных аперацый.
Іншыя
	Вучань:
удзельнічае ў выстаўцы вырабаў, выкананых на працягу навучальнага года;
дэманструе свае работы, распавядае, якія тэхналогіі ўжыў, якія матэрыялы, інструменты выкарыстаў;
удзельнічае ў выкананні калектыўнай працы па стварэнні дэкаратыўнай кампазіцыі;
праяўляе цікавасць да работы аднакласнікаў, у добразычлівай форме каментуе і ацэньвае іх дасягненні і творчасць

